**DISPOZIȚIE**

**privind desemnarea domnului Săveanu Lucian-Romulus în calitate de diriginte de șantier pentru obiectivul de investiții “Construire Pod pe DJ 107R km 17+700 Ciurila”**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 15538 din 07.04.2025, elaborat de către Serviciul Juridic, Contencios Administrativ, Arhivă, prin care se motivează și fundamentează emiterea actului administrativ;

Având în vedere dispozițiile:

* art. 196 - 199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2 – 3, art. 58, art. 64 - 65 și ale art. 80 - 84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziției Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;
* Dispoziției Președintelui Consiliului Județean Cluj nr. 46/2025privind constatarea încetării de drept a raportului de serviciu al doamnei Crișan-Chindea Marilena;

În conformitate cu dispozițiile:

* + art. 191 alin. (1) lit. f) și ale art. 437 alin.(1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 13 alin. (3) și ale art. 22 lit. d) din Legea nr. 10/1995 privind calitatea în construcţii, republicată, cu modificările și completările ulterioare;
* art. 1 alin. (2), art. 3 lit.c) art. 13 lit. b), art. 14 alin. (2), art. 15 alin. (1), art. 17 alin. (2) din Anexa la Hotărârea Guvernului nr. 925/1995 pentru aprobarea Regulamentului privind verificarea şi expertizarea tehnică a proiectelor, expertizarea tehnică a execuţiei lucrărilor şi a construcţiilor precum și verificarea calității lucrărilor executate, cu modificările și completările ulterioare;
* art. 27 lit. c) din Anexa nr. 2 și art. 22 lit. c) din Anexa nr. 4 la Hotărârea Guvernului nr. 766/1997 pentru aprobarea unor regulamente privind calitatea în construcții, cu modificările și completările ulterioare;
* art. 3 pct. II lit. e) din Anexa nr. 1 la Hotărârea Guvernului nr. 525/2013 pentru aprobarea atributiilor generale si specifice, a structurii organizatorice si a numarului maxim de posturi, precum si a normarii parcului auto si a consumului de carburanti ale Inspectoratului de Stat în Constructii - I.S.C, cu modificările și completările ulterioare;
* art. 5 lit. b) din Anexa la Hotărârea Guvernului nr. 492/2018 pentru aprobarea Regulamentului privind controlul de stat al calității în construcții, cu modificările și completările ulterioare;
* art. 75 lit. a) din Anexa la Ordinul Ministrului Dezvoltării Regionale și Locuinței nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de constructii, cu modificările și completările ulterioare;
* art. 44 din Anexa nr. 1 la Ordinul Ministrului Dezvoltării Regionale și Turismului nr. 1496/2011 pentru aprobarea procedurii de autorizare a diriginților de șantier, cu modificările și completările ulterioare;

În temeiul drepturilor conferite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se desemnează domnul Săveanu Lucian-Romulus în calitate de diriginte de şantier, pentru verificarea calităţii lucrărilor care fac obiectul Contractului de lucrări nr. 50837/418/16.12.2022 la obiectivul de investiţii "Construire Pod pe DJ 107R km 17+700 Ciurila".

**Art. 2.** La data comunicării prezentei dispoziții, se abrogă Dispoziția Președintelui Consiliului Județean Cluj nr. 54/2024 privind desemnarea doamnei Crișan-Chindea Marilena în calitate de diriginte de şantier pentru obiectivul de investiţii "Construire Pod pe DJ 107R km 17 +700 Ciurila".

**Art. 3.** Prezenta dispoziție se comunică, prin poșta electronică, Direcției Juridice, Direcției de Administrare Drumuri Județene și persoanei desemnate la art. 1, precum şi Prefectului Judeţului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin TișeSimona Gaci

**Nr. 173 din 10 aprilie 2025**